open-index/open-wikipedia-markdown huggingface dataset:
கிருத்திகா உதயநிதி

**கிருத்திகா உதயநிதி** (*Kiruthiga Udhayanidhi*), ஓர் இந்தியத் திரைப்பட இயக்குநரும், தயாரிப்பாளரும் ஆவார். இலக்கிய இதழான இன்பாக்ஸ் 1305 இன் ஆசிரியராகவும் செயல்பட்டார். 
## தொழில் வாழ்க்கை

கிருத்திகா *[[வணக்கம் சென்னை (திரைப்படம்)|வணக்கம் சென்னை]]* என்கிற திரைப்படத்தின் மூலம் இயக்குநராக அறிமுகமானார். உதயநிதி ஸ்டாலின் தயாரித்த இந்தப் படத்தில் மிர்ச்சி சிவா, பிரியா ஆனந்த் நடித்தனர். பிப்ரவரி 2017 இல், சந்தோஷ் நாராயணன் இசையில் "சதையை மீறி"  என்கிற இசைக் காணொளியை இயக்கினார். இந்தப் படைப்பு திருநர்களின் வலிகளைப் பற்றிப் பேசுகிறது. பின்னர், இவர் *[[காளி (2018 திரைப்படம்)|காளி]]* (2018) திரைப்படத்தையும், 2022 இல் Zee5 க்காக *பேப்பர் ராக்கெட்* என்கிற வலைத் தொடரையும் இயக்கினார். அடுத்ததாக, இவர் இயக்கிய காதல் நகைச்சுவைத் திரைப்படமான *[[காதலிக்க நேரமில்லை (2025 திரைப்படம்)|காதலிக்க நேரமில்லை]]* ஜனவரி 2025ல் வெளியானது.

## திருமண வாழ்க்கை
இவர் பிப்ரவரி 25, 2002-இல் உதயநிதி ஸ்டாலினை திருமணம் செய்து கொண்டார். இவர்களுக்கு இன்பநிதி என்ற மகனும் தன்மயா என்ற மகளும் உள்ளனர்.

## திரைப்படங்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியப் பெண் திரைப்பட இயக்குநர்கள்
மலாக்கா சோங்கர் நடைபாதை

**மலாக்கா சோங்கர் நடைபாதை** (ஆங்கிலம்: *Jonker Walk of Malacca*; மலாய்: *Persiaran Jonker Melaka*; சீனம்: 马六甲鸡场街) என்பது மலேசியா, மத்திய மலாக்கா மாவட்டம், மலாக்கா மாநகரத்தில் உள்ள ஒரு பிரபலமான சுற்றுலா நடைபாதையாகும். இந்தச் சுற்றுலா வளாகம், மலாக்கா சீன நகர் பகுதியின் ஜோங்கர் தெருவில் () அமைந்துள்ளது.

இந்த நடைபாதை, 1650-ஆம் ஆண்டில் இடச்சுக்காரர்கள் கட்டிய மலாக்கா இசுடேதிசு மண்டபத்திற்கு (இடச்சு மொழி: *Stadthuys*) அருகே தொடங்கி மலாக்கா ஆற்றைக் கடந்து செல்கிறது.

## பொது

சோங்கர் நடைபாதையின் இடது வலது பக்கங்களில் வரலாற்று கட்டிடங்கள் நிறைந்து உள்ளன. அந்த வரலாற்று கட்டிடங்கள் 17-ஆம் நூற்றாண்டைச் சேர்ந்தவை. சோங்கர் நடைபாதையின் இருபுறங்களிலும் பழங்கால பொருட்கள், ஜவுளிகள், உணவுகள், கைவினைப் பொருட்கள், நினைவுப் பொருட்கள், ஆடைஆபரணங்கள் போன்ற பொருட்களை விற்கும் பல கடைகள் உள்ளன. 

இந்தப் பகுதி ஒவ்வொரு வெள்ளி, சனி மற்றும் ஞாயிற்றுக் கிழமைகளில் மாலை 6 மணி முதல் நள்ளிரவு 12 மணி வரை இரவு சந்தையாக மாறும். அந்த நாட்களில் வாகனப் போக்குவரத்திற்கு ஜோங்கர் தெரு மூடப்படும்.

## சுற்றுலா இடங்கள்

மலாக்கா சோங்கர் நடைபாதையைச் சுற்றியுள்ள தெருக்கள் மற்றும் இடங்கள்:

* பாபா நோன்யா பாரம்பரிய அருங்காட்சியகம்
* செங் கோ கலாசார அருங்காட்சியகம்
* செங் ஊன் தெங் கோயில்
* ஆங் ஜெபாட் கல்லறை
* ஆங் கஸ்தூரி கல்லறை
* கம்போங் உலு பள்ளிவாசல்
* கம்போங் கிளிங் பள்ளிவாசல்
* மலாக்கா பொய்யாதமூர்த்தி ஆலயம்
* மலாக்கா நீரிணை சீன நகை அருங்காட்சியகம்
* மலாக்கா தமிழ் மெதடிஸ்ட் தேவாலயம்

## சோங்கர் நடைபாதை காட்சியகம்

File:Jonker Walk April 2022.jpg
File:Jonker Walk at 20220416 (1).jpg
File:Jonker Walk.JPG
File:Jonker Walk (211112).jpg
File:Jonker Street sign (211112).jpg
File:Jonker Walk roundabout (211112).jpg
File:Malacca Malaysia Jonker-Walk-Arch-and-Tamil-Methodist-Church-01.jpg
File:Jonker Walk (211112).jpg
File:Jonker Walk at 20220416 (2).jpg
File:Jonker Walk at 20220416 (3).jpg
File:Jonker Walk at 20220416 (4).jpg
File:Jonker Walk at 20220416 (5).jpg
File:House by the River Living Gallery.JPG
File:Jehan Chan Art Gallery.JPG
File:Mo Xiang Lou Art Gallery.JPG
File:Jonker Street Library.JPG
File:Kim's Art and Living Gallery.JPG
File:Jonker Street@Malacca.JPG



## மேலும் காண்க

* மலாக்கா சுற்றுலா இடங்கள்
* மலாக்கா லிட்டில் இந்தியா
* ஆங் துவா கிராமம்
* மலாக்கா அஞ்சல்தலை அருங்காட்சியகம்
* மலாக்கா விலங்கியல் பூங்கா

## மேற்கோள்கள்

## வெளி இணைப்புகள்

பகுப்பு:மலாக்காவின் கட்டிடங்களும் கட்டமைப்புகளும்
பகுப்பு:மலாக்காவில் உள்ள சுற்றுலா இடங்கள்
பேட்டர்சியா

**பேட்டர்சியா** என்பது Scrophulariaceae குடும்பத்தைச் சேர்ந்த பாசி பேரினம் ஆகும். .

தாவரவியலாளரும், 1902 ஆம் ஆண்டில் "A catalogue of the British Marine algae" என்ற புத்தகத்தின் ஆசிரியருமான எட்வர்ட் ஆர்தர் லியோனல் பேட்டர்ஸ் (1860-1907) நினைவாக இந்தப் பேரினத்துக்குப் பெயரிடப்பட்டது.

இப்பெரினத்தினுள் அடங்கும் இனங்கள் ஐரோப்பா மற்றும் வட அமெரிக்காவில் காணப்படுகின்றன.

## மேற்கோள்கள்

பகுப்பு:பாசிகள்
பீனா பிள்ளை

**பீனா இராமகிருஷ்ணன் பிள்ளை** (*Beena Pillai*) ஓர் இந்திய நுண்ணுயிரியலாளர், மரபியல் நிபுணர் மற்றும் மரபியல் மற்றும் ஒருங்கிணைந்த உயிரியல் நிறுவனத்தில் அறிவியலாளர் ஆவார். சிறிய ஆர். என். ஏ. மற்றும் கிஸ்டோன் வகைகளால் பாதிக்கப்பட்ட மரபணு ஒழுங்குமுறை குறித்த தன்னுடைய ஆய்வுகளுக்காக அறியப்பட்ட இவர், அறிவியல் மற்றும் தொழில்துறை ஆராய்ச்சி குழுமத்தின் இளம் விஞ்ஞானி விருது மற்றும் இந்தியத் தேசிய அறிவியல் கழகத்தின் இளம் விஞ்ஞானி பதக்கம் பெற்றவர் ஆவார். இந்திய அரசின் உயிரி தொழில்நுட்பத் துறை இவருக்கு வாழ்க்கை மேம்பாட்டுக்கான தேசிய உயிர் அறிவியல் விருதை வழங்கியது. இது மிக உயர்ந்த இந்திய அறிவியல் விருதுகளில் ஒன்றாகும். இந்த  விருது உயிரி அறிவியலில் இவருடைய பங்களிப்புகளுக்காக, 2017-18 ஆண்டு வழங்கப்பட்டது..

## வாழ்க்கை வரலாறு
இடது|thumb|மரபியல் மற்றும் ஒருங்கிணைந்த உயிரியல் நிறுவனம்
தென்னிந்திய மாநிலமான கேரளாவில் பிறந்த பிள்ளை, 1995ஆம் ஆண்டில் மும்பை பல்கலைக்கழகத்தின் இராம்நரைன் ருயா கல்லூரியில் நுண்ணுயிரியலில் இளநிலை அறிவியல் பட்டம் பெற்றார். மேலும் ஒருங்கிணைந்த முனைவர் பட்ட பாடம் பயில பெங்களூரில் உள்ள இந்திய அறிவியல் நிறுவனத்தில் சேர்ந்தார். இது 1998-இல் உயிரி அறிவியலில் எம். எஸ் மற்றும் 2002-இல் முனைவர் பட்டம் பெற்றார்.  இவர் மரபியல் மற்றும் ஒருங்கிணைந்த உயிரியல் நிறுவனத்தில் சக ஊழியராகத் தனது முனைவர் பட்ட பின் ஆய்வினை முடித்தவுடன் பணியில் சேர்ந்தார். மேலும் 2004ஆம் ஆண்டில் மரபியல் மற்றும் ஒருங்கிணைந்த உயிரியல் நிறுவனத்தில் ஆராய்ச்சியாளராகப் பணியில் சேர்ந்தார். ஒரு முதன்மை விஞ்ஞானியாக 2007 முதல் 2011 வரை பணியாற்றிய பிறகு, இவர் ஒரு மூத்த முதன்மை விஞ்ஞானியாகப் பதவியேற்றார். *பீனா பிள்ளையின் ஆய்வகம்* என்று பிரபலமாக அழைக்கப்படும் ஓர் ஆய்வகத்தின் தலைமை அறிவியலாளராகச் செயல்பட்டார்.  இதன் முதன்மை ஆய்வாளராக இவர் பல ஆராய்ச்சிகளை வழி நடத்துகிறார்.

பிள்ளை, நரம்பியல் செயல்பாடு மற்றும் செயலிழப்பு, கிசுடோன் மாறுபாடுகளால் மாறுதல் செய்யப்பட்ட நரம்பியல் மரபணு வெளிப்பாட்டை ஒழுங்குபடுத்துதல் மற்றும் *மண்புழுவிலிருந்து நரம்பு மீளுருவாக்கம் காரணி* ஆகியவற்றில் குறியீட்டு அல்லாத ஆர். என். ஏ. செயல் துறைகளில் கவனம் செலுத்தினார். இவர் பல கட்டுரைகளை வெளியிட்டுள்ளார்.{ அறிவியல் கட்டுரைகளின் இணையக் களஞ்சியமான ரிசர்ச்கேட் பிள்ளையின் ஆய்வுக் கட்டுரைகளில் 79-ஐ பட்டியலிட்டுள்ளது.

## விருதுகளும் கௌரவங்களும்
2008ஆம் ஆண்டில் படியெடுத்தல் பணிகளுக்காக அறிவியல் மற்றும் தொழில்துறை ஆராய்ச்சிக் குழுவின் இளம் விஞ்ஞானி விருதைப் பெற்றார் பிள்ளை.  ஒரு வருடம் கழித்து, 2009ஆம் ஆண்டு இளம் விஞ்ஞானி பதக்கத்திற்காக இந்திய தேசிய அறிவியல் கழகம் இவரைத் தேர்ந்தெடுக்கப்பட்டார்.  அரசின் உயிரிதொழில்நுட்பத் துறை இவருக்கு வாழ்க்கை மேம்பாட்டுக்கான தேசிய உயிர் அறிவியல் விருதை வழங்கியது. இது மிக உயர்ந்த இந்திய அறிவியல் விருதுகளில் ஒன்றாகும். இது உயிரி அறிவியலில் இவருடைய பங்களிப்புகளுக்காக, 2017-18 ஆண்டில் வழங்கப்பட்டது.

## மேலும் காண்க
 * வரிக்குதிரை மீன்

## மேற்கோள்கள்

## வெளி இணைப்புகள்
* 
* 
* 

பகுப்பு:வாழும் மக்கள்
பகுப்பு:மலையாள மக்கள்
பகுப்பு:மலையாள அறிவியலாளர்கள்
பகுப்பு:இந்திய நுண்ணுயிரியலாளர்கள்
நதியா பர்ஃபான்

**நதியா ஜரோஸ்லாவிவ்னா பர்பான் (''Nadia Jaroslawiwna Parfan*** (பிறப்பு 6 செப்டம்பர் 1986) என்பவர் ஒரு உக்ரேனிய மானுடவியலாளர், [[இயக்குநர் (திரைப்படம்)|திரைப்பட இயக்குநர்]] மற்றும் [[நிர்வாகத் தயாரிப்பாளர்]] ஆவார். இவர் 86 திரைப்பட விழாவின் இணை நிறுவனர் ஆவார்.  மேலும்  உக்ரேனிய திரைப்பட அகாதமியின் உறுப்பினராக உள்ளார்.

== துவக்ககால வாழ்க்கையும், கல்வியும் ==
செப்டம்பர் 6, 1986 அன்று உக்ரேனிய நகரமான [[ஐவானோ-பிராங்கிவ்ஸ்க் நகரம்|ஐவானோ-பிராங்கிவ்ஸ்க் நகரில்]] பிறந்தார்.  இவர்  மத்திய ஐரோப்பிய பல்கலைக்கழகத்தில் [[சமூக மானிடவியல்|சமூக மானுடவியலும்]], [[கீவ்]]வில் உள்ள தேசிய கீவ் பல்கலைக்கழகம்-மொஹைலா அகாடமி இல் கலாச்சார ஆய்வுகள் ([[இளங்கலை]] 2007 இல்; [[முதுகலை]] 2009 இல்) பட்டங்களைப் பெற்றார். இவர் [[பிலடெல்பியா]]வின் கோயில் பல்கலைக்கழகம் 2012-2013 இல் 2012-2013 இல் பிலடெல்பியாவில் விசிட்டிங் ஃபெலோவாக இருந்தார். இவர் 2015 இல் [[வார்சாவா]]வில் உள்ள ஆண்ட்ரெஜ் வாஜ்தா திரைப்பட பள்ளியில் டோக் புரோ ஆவணப்பட திரைப்பட இயக்கும் படிப்பை முடித்தார்.  கவுண்ட் பொலோனியா உதவித்தொகையைப் பெற்றார்.

பின்னர், கலாச்சார பாலங்கள் சர்வதேச மொபிலிட்டி விருதின் ஒரு பகுதியாக, நதியா நாடியா பீக்கன்ஸ்ஃபீல்டில் உள்ள தேசிய திரைப்படம் மற்றும் தொலைக்காட்சிப் பள்ளியில் (NFTS) சேர்ந்தார். மேலும்  [[இலண்டன்|இலண்டனில்]] உள்ள உள்ள நௌனஸ் தளத்தில் உள்ளகப்பயிற்சியைத் தொடங்கினார்.

== தொழில் ==
[[லாஸ் ஏஞ்சலஸ்|லாஸ் ஏஞ்சல்சில்]] உள்ள பவர்ஷாட் புரொடக்சன் தயாரித்த *லவ் மீ* ஆவணப்படத்தில் ஜொனாடன் நர்டுசியிடம் உதவி இயக்குநராக நதியா பணியாற்றினார். 2014 ஆம் ஆண்டு தொடங்கி, இவர் தனது சொந்த படங்களை உருவாக்கும் பணியில் ஈடுபட்டார். தானை எழுத்து, இயக்கப் பணிகளை மேற்கொண்டார். <sup class="noprint Inline-Template" style="white-space:nowrap;">&#x5B;*<span title="The material near this tag relies on an unreliable source. WP:IMDB (March 2024)">நம்பமுடியாத ஆதாரம்</span>*&#x5D;</sup> இவரது மாணவர் கால படமான,  *ரெவ் தா ஸ்டோன் ஆன் டூர்* (2016),  DocuDays UA IHRFF இல் சிறப்பு அங்கீகாரத்தைப் பெற்றது. மேலும்  வார்சா சர்வதேச திரைப்பட விழாவுக்கு அதிகாரப்பூர்வமாக தேர்வு செய்யப்பட்டது. இந்த படம் 2019 ஆம் ஆண்டில் உக்ரேனிய திரைப்பட அகாடமியின் சிறந்த ஆவணப்படத்திற்கான விருது மற்றும் உக்ரேனிய திரைப்பட விமர்சகர்கள் சங்கத்தின் சிறந்த ஆவணப்படம் என்ற அங்கீகாரம் உள்ளிட்ட பாராட்டுகளைப் பெற்றது.

2023 ஆம் ஆண்டில், நதியா *தட் இஸ் மை சீ* என்ற படத்தை இயக்கினார். அப்படத்தை இலியா கிளாட்ஸ்டைன் தயாரித்தார். *இட்ஸ் எ டேட்'' என்ற பெயரில் இவர்  ஒரு குறும்படத்தை எடுத்தார். இப்படம்  2023 பெர்லினுகுத் தேர்ந்தெடுக்கபட்டது.

## பிற பணிகள்
உக்ரைனில் உள்ள ஸ்லாவுடிச்சில் 86 சர்வதேச திரைப்படம் மற்றும் நகர்ப்புற விழாவை இவர் இணைந்து நிறுவி நிர்வகிக்கிறார், இது 2014 முதல் 2019 வரை நடைபெற்றது. இவர் உக்ரேனிய படங்களுக்கான இசையத் திரையான Takflix.com, என்ற தளத்தை 2019 இல் தொடங்கினார். மேலும் ஆவணப்பட விநியோக நிறுவனமான 86PROKAT என்ற நிறுவனத்தையும் தொடங்கினார்.

## தனிப்பட்ட வாழ்க்கை
நாடியாவும் அவரது கணவரான இலியா கிளாட்ஷ்டீனும், அந்த நாடு படையெடுப்பிற்கு ஆளாவதற்கு முன்னர் கியேவில் வசித்து வந்தனர்.

## குறிப்புகள்

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:உக்ரைனியப் பெண் திரைப்பட இயக்குநர்கள்
ஓப்பன்கைமர் (திரைப்படம்)

***ஓப்பன்கைமர்*** (*Oppenheimer*) என்பது 2023 இல் வெளிவந்த வாழ்க்கை வரலாற்று பரபரப்பூட்டும் ஆங்கிலத் திரைப்படம் ஆகும். கிறிஸ்டோபர் நோலன் திரைக்கதை எழுதி, இயக்கி, தயாரித்து வெளியிட்டிருந்தார். அமெரிக்கக் கோட்பாட்டு இயற்பியலாளரும் இரண்டாம் உலகப் போரின் போது மன்காட்டன் திட்டத்தில் முதல் அணுவாயுதங்களைத் தயாரித்ததில் பெரும் பங்காற்றி "அணுகுண்டின் தந்தை" என்ற பெருமையைப் பெற்ற ஜெ. இராபர்ட் ஓப்பன்கைமராக கில்லியன் மேர்பி நடித்திருந்தார். இத்திரைப்படம் ஓப்பன்கைமரின் வாழ்க்கையை விவரிக்கிறது, கதை முக்கியமாக அவரது படிப்பை மையமாகக் கொண்டது, இரண்டாம் உலகப் போரின் போது லாஸ் அலமோசு ஆய்வகத்தில் அவரது பணி, அமெரிக்கக் கம்யூனிஸ்டுக் கட்சியுடனான தொடர்பு, அதனைத் தொடர்ந்து 1954 இல் அவர் மீதான பாதுகாப்பு விசாரணை, பாதுகாப்பு அனுமதி நீக்கம் போன்ற நிகழ்வுகளை மையமாகக் கொண்டது. ஓப்பன்கைமரின் மனைவி கிட்டியாக எமிலி பிளண்ட், மன்காட்டன் திட்டத் தலைவராக மேட் டாமன், ஐக்கிய அமெரிக்க அணுசக்திப் பொறுப்புக் குழு உறுப்பினராக ராபர்ட் டவுனி ஜூனியர் ஆகியோரும் நடித்திருந்தனர். துணை நடிகர்களாக புளோரன்சு புயூ, ஜோஷ் ஹர்த்நேட், ராமி மலேக், கென்னத் பிரனா ஆகியோரும் நடித்தனர்.

அதன் பல விருதுகளில், ஓப்பன்ஹைமர் 2023 ஆம் ஆண்டின் முதல் பத்துத் திரைப்படங்களில் ஒன்றாக தேசிய மதிப்பாய்வு வாரியம், அமெரிக்கத் திரைப்படக் கழகம் ஆகியவற்றால் பெயரிடப்பட்டது. 81-ஆவது கோல்டன் குளோப் விருதுகளில் (சிறந்த திரைப்படம் உட்பட) ஐந்து விருதுகள், 77-ஆவது பிரித்தானிய அகாடமி திரைப்பட விருதுகள் (சிறந்த திரைப்படம் உட்பட) ஏழு விருதுகள், 30-ஆவது ஸ்க்ரீன் ஆக்டர்ஸ் கில்ட் (SAG) விருதுகளில் மூன்று விருதுகள், 96-ஆவது அகாதமி விருதுகளில் (சிறந்த திரைப்படம், சிறந்த இயக்குநர் உட்பட) ஏழு விருதுகளும் 13 பரிந்துரைகளும் பெற்றது.

## மேற்கோள்கள்

பகுப்பு:2023 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வாழ்க்கை வரலாற்றுத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:போர் திரைப்படங்கள்
பகுப்பு:பரபரப்பூட்டும் திரைப்படங்கள்
பகுப்பு:இரண்டாம் உலகப் போர்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
சாகர் படைவீரர் குடியிருப்பு

**சாகர் படைவீரர் குடியிருப்பு** (*Sagar Cantonment*)  இந்திய மாநிலமான மத்தியப் பிரதேசத்தில் உள்ள சாகர் மாவட்டத்தில் உள்ளது. 

## மக்கள்தொகை
2001  ஆண்டு  மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாகர் படைவீரர் குடியிருப்பு 35,872 என்ற மக்கள் தொகையைக் கொண்டிருந்தது. மக்கள் தொகையில் ஆண்கள் 52% ஆகவும், பெண்கள் 48% ஆகவும் இருந்தனர். சாகர் படைவீரர் குடியிருப்பின்  சராசரி கல்வியறிவு விகிதம் 72% ஆகும். அப்போது இது தேசிய கல்வியறிவு சராசரியான 59.5% என்பதை விட அதிகமாக  இருந்தது.  இதில் ஆண்களின் கல்வியறிவு 77% ஆகவும், பெண்களின் கல்வியறிவு 66% ஆகவும் இருந்தது. சாகர் படைவீரர் குடியிருப்பு, மக்கள் தொகையில் 15% பேர் 6 வயதிற்குட்பட்ட குழந்தைகளாவர்.

2011 ஆம் ஆண்டு மக்கள் தொகை கணக்கெடுப்பில்  இங்கு மக்கள்தொகை 40,513 ஆக இருந்தது. இம்மக்கள் தொகையில் 22,569 பேர் ஆண்களாகவும் 17,944 பேர் பெண்களாகவும் இருந்தனர். சாகர் படைவீரர் குடியிருப்பின்  சராசரி கல்வியறிவு விகிதம் 87.69% ஆகும். அப்போது இது மாநில கல்வியறிவு சராசரியான 69.32% என்பதை விட அதிகமாக  இருந்தது. இதில் ஆண்களின் கல்வியறிவு 92.54% ஆகவும், பெண்களின் கல்வியறிவு 81.44% ஆகவும் இருந்தது.

## மேற்கோள்கள்

பகுப்பு:மத்தியப் பிரதேசப் புவியியல்
பகுப்பு:சாகர் மாவட்டம்
மரியா உரோமல்

**உலோவிசா மரியா லோரென்டினா உரோமெல்** (Lovisa Maria Lorentina Romell) என்பவர் ஒரு சுவீடன் கண்டுபிடிப்பாளர் மற்றும் ஸ்டாக்ஹோமில் உள்ள உரோமெலின் காப்புரிமை அலுவலகத்தின் நிறுவனர் ஆவார். காப்பு உணவு கொள்கலன், தோல் பூச்சு மருந்து, தையல் பொருட்களுக்கான பயண பை மற்றும் சமையலறைக் குப்பைகளைச் சேகரிப்பதற்கான துளையிடப்பட்ட செருகல் உள்ளிட்ட பல கண்டுபிடிப்புகளை உருவாக்கியவர் ஆவார்.

## வாழ்க்கையும் பணியும்
உரோமெல் 13 சூன் 1859 அன்று ஹாங்க்வாரில் லோவிசா மரியா லோரென்டினா ஸ்டென்க்விஸ்ட் என்ற பெயரில் பிறந்தார். மேலும் கோட்லாண்ட் தீவில் விவசாயியான பெஹர் ஆகஸ்ட் பேட்டர்சன் மற்றும் மரியா மக்தலேனா வயர்லியஸ் ஆகியோரின் மகளாகவும், வாரிய பண்ணைத் தொழிலாளி மத்தியாஸ் வில்ஹெல்ம் மற்றும் ஃப்ரெட்ரிகா கரோலினா இஸ்பெர்க் ஆகியோரின் வளர்ப்பு மகளாகவும் இருந்தார். பின்னர் இவர் ஸ்டாக்ஹோமுக்கு குடிபெயர்ந்தார். இங்கு இவர் சாக்கோ அண்ட் ப்ரூன் என்ற காப்புரிமை நிறுவனத்தில் பணி புரிந்தார். அலுவலகத்தில் தான் கூடுதலாக வேலை பார்ப்பதை உணர்ந்த, உரோமெல், சொந்தத் தொழிலைத் தொடங்கி அதை உரோமலின் காப்புரிமை அலுவலகம் என்று அழைத்தார். இவர் இத்தொழிலைத் தொடங்கிய நேரத்தில் இது மிகவும் குறிப்பிடத்தக்க நிறுவனமாக இருந்தது.

உரோமெல் 1889ஆம் ஆண்டில் லார்ஸ் ரோமெல் (ஐடி1) என்பவரை மணந்தார். இதே ஆண்டில் இவர் தனது வணிக நிறுவனத்தை நிறுவினார். பாடத்திட்டம் தொடர்பான சர்ச்சையில் இவரின் கணவர் தனது கற்பித்தல் வேலையை விட்டு வெளியேற வேண்டியிருந்தபோது, இவர் தனது அலுவலகத்தில் ஓர் ஊழியராகவும் காப்புரிமை வழக்கறிஞராகவும் பணியாற்றத் தொடங்கினார். இதைத் தம்பதியினர் தொடர்ந்து வளர்த்து வந்தனர். அலுவலகத்தில், இவர்கள் இளம் சிறுவர்களை உதவியாளர்களாக நியமித்தனர். பத்து மொழிகளில் 5,000 தலைப்புகளைக் கொண்ட அலுவலக நூலகத்திற்குக் கல்வி மற்றும் அணுகலை அலுவலக உரிமையாளர்கள் உறுதியளித்தனர். எழுத்தாளர் ஐவார் லோ-ஜோஹன்சன் இவர்களுக்கு உதவி வழங்குபவராக இருந்தார். இவர் தன்னுடைய புத்தகங்களில் நேரத்தைச் செலவிட்டார்.

இறுதியில், லார்ஸ் காப்புரிமை அலுவலகத்தில் பொறுப்பெடுத்துக் கொண்டார். இறுதியாக, உரோமலின் காப்புரிமை அலுவலகம் மரியா உரோமலின் பழைய முதலாளி ஜாக்கோ மற்றும் ப்ரூனுக்கு விற்கப்பட்டது.

உரோமல் சூலை 3,1949-இல் வாஸ்டெர்ஹானிங்கேயில் இறந்தார்.

## மேற்கோள்கள்

பகுப்பு:பெண் கண்டுபிடிப்பாளர்கள்
பகுப்பு:1949 இறப்புகள்
பகுப்பு:1859 பிறப்புகள்
கமலா கேசுவானி

**கமலா கேசுவானி** (*Kamla Keswani*-27 ஆகத்து 1934-9 மே 2009) ஓர் இந்திய நாட்டுப்புற மற்றும் பின்னணிப் பாடகர் ஆவார். இந்தியாவில் இவர் பிரபலமான சிந்தி மொழி பாடகர்களில் ஒருவராக இருந்தார்.

## இளமை
கமலா 1934 ஆகத்து 27 அன்று பிரித்தானிய இந்தியாவில் (இப்போது பாக்கித்தான்) சிந்துவில் உள்ள கராச்சியில் பிறந்தார். இவரின் பெற்றோர் சுக்கூரைச் சேர்ந்தவர்கள். இவரின் தந்தை கோவிந்த் ராம் மத்னானி ஒரு தொலைப்பேசி இயக்குநர் ஆவார். சுக்கூரில் உள்ள பள்ளியில் பயின்ற கமலாவிற்கு, இந்தியப் பிரிவினை நடந்தபோது 13 வயது மட்டுமே. மற்ற இந்து சிந்தி மக்களைப் போலவே, 1947-இல் இந்தியாவுக்குக் குடிபெயர்ந்து முதலில் ஜோத்பூரிலும், பின்பிகானேரிலும் இறுதியாக செய்ப்பூரிலும் குடியேறினார். செய்ப்பூரில் தனது கல்வியைத் தொடர்ந்த இவர், இராசத்தான் பல்கலைக்கழகத்தில் இளங்கலை பட்டம் பெற்றார். பள்ளி நாட்களிலிருந்தே இசை மற்றும் பாடுவதில் ஆர்வம் கொண்டிருந்தார்.

## பாடகராக
அனைத்திந்திய வானொலியில் தனது பாடும் வாழ்க்கையைத் தொடங்கினார். சகோரா அல்லது லடா, சூஃபி கலாம் மற்றும் நாட்டுப்புறப் பாடல்கள் என்று அழைக்கப்படும் பல திருமணப் பாடல்களைச் சிந்தி மற்றும் இராசத்தானி மொழிகளில் பாடினார். பிரபலமான சில பாடல்கள் *ஹிஸ் மாஸ்டர்ஸ் வாய்ஸ்* நிறுவனம் மற்றும் அனைத்திந்திய வானொலியினால் பதிவு செய்யப்பட்டன. இந்தியா மற்றும் வெளிநாடுகளில் திருமண விருந்துகள், சமூகக் கூட்டங்கள் மற்றும் இசை நிகழ்ச்சிகளிலும் இவர் பாடியுள்ளார். இவர் இந்தியத் தொலைக்காட்சி அலைவரிசைகளிலும் நிகழ்ச்சிகளை நடத்தியுள்ளார்.  இவரது பாடல்களின் பல இசைத் தொகுப்புகளும் வெளியிடப்பட்டுள்ளன.

இசைக்கலைஞர் சி. அர்ஜுன் இவரைச் சிந்தி திரைப்படப் பின்னணிப் பாடகராக அறிமுகப்படுத்தினார். பின்வரும் சிந்தி மொழி இந்தியத் திரைப்படங்களில் பின்னணிப் பாடகராக பணியாற்றியுள்ளார்.

* *[[கோ ஜமாலோ]]*
* *சால் தியர் நா ஜமான்*
* *இலாட்லி*

## மரணம்.
கமலா கேசுவானி 9 மே 2009 அன்று இந்தியா செய்ப்பூரில் காலமானார்.

## மேற்கோள்கள்

பகுப்பு:இந்தியப் பாடகிகள்
பகுப்பு:2009 இறப்புகள்
பகுப்பு:1934 பிறப்புகள்
உஷா சினாய்

**உஷா சினாய்** (*Usha Chinoy*) இந்தியாவின் குசராத்தின் ராஜ்கோட்டை சேர்ந்த இந்தியக் கல்வியாளர் மற்றும் இசைக்கலைஞர் ஆவார்.

## இளமையும் கல்வியும்
உஷா சினாய்  முன்னாள் சமசுதானமான ஜாம்நகர் (நவாநகர்) கத்தியவார் தீபகற்பத்தில் (குசராத்தின் சௌராட்டிராவில்) திரம்பக்லால் மணிசங்கர் ஜோஷி மற்றும் யஷோமதி ஜோஷி ஆகியோருக்கு மகளாகப் பிறந்தார். ராஜ்கோட்டில் உள்ள தர்மேந்திரசிங்ஜி கல்லூரியில் இலங்கலைப் (ஆனர்சு) பட்டம் பெற்றார். பின்னர் சங்கீத விசாரத் மற்றும் இந்துசுதானி வினீத் பட்டங்கள் மூலம் இசையில் பட்டயம் பெற்றார். ஜாம்நகர் நகரில், மாநகராட்சியின் முதல் தேர்ந்தெடுக்கப்பட்ட பெண் உறுப்பினராகவும், 1940களின் பிற்பகுதியிலிருந்து 1950களின் முற்பகுதி வரை சஜுபா பெண்கள் உயர்நிலைப் பள்ளியின் முதல்வராகவும் இருந்தார். இவரது தாத்தா, கவிஞர் மற்றும் எழுத்தாளர், வைத்யா சாசுதிரி மணிசங்கர் கோவிந்த்ஜி ஆவார். இவர் 1881ஆம் ஆண்டில் ஜாம்நகரில் புகழ்பெற்ற ஆயுர்வேத நிறுவனமான புகழ்பெற்ற அடாங்க் நிக்ரா மருந்தகத்தை நிறுவினார். இந்நிறுவனம் பம்பாய் (மும்பை), கல்கத்தா (கொல்கத்தா),  சென்னை, புனே, கராச்சி, கொழும்பு, ரங்கூன் (யங்கோன்), பினாங்கு மற்றும் சிங்கப்பூர் ஆகிய இடங்களில் கிளைகளைக் கொண்டிருந்தது.

## பணி
உஷா 1940களில் *யங் இந்தியாவுக்காகப்* பதிவு செய்யப்பட்ட பாடல்களுடன் தனது பாடும் வாழ்க்கையைத் தொடங்கினார். 1960 மற்றும் 1980களில் அனைத்திந்திய வானொலியிலும் பின்னர் தொலைக்காட்சி அலைவரிசையான தூர்தர்ஷனிலும் இவரது தொகுப்பில் குசராத்தி மற்றும் உருது கஜல்கள், பஜனைகள், தும்ரிகள், குஜராத்தி நாட்டுப்புறப் பாடல்கள் மற்றும் ஒளி இசை ஆகியவை அடங்கும்.குசராத்தி திரைப்படங்களில் பின்னணிப் பாடகராகவும் இருந்தார். 1964 முதல் 1974 வரை, இவர் ராஜ்கோட்டில் உள்ள ராஜ்குமார் கல்லூரியில் கலை, கைவினை மற்றும் இசைத் துறையின் நிறுவனத் தலைவராகவும் ஆசிரியராகவும் இருந்தார். 1967ஆம் ஆண்டில் பன்னாட்டு வாழ்க்கை பரிசோதனையின் ஒரு பகுதியாக இவர் அமெரிக்கா சென்றார்.

## தனிப்பட்ட வாழ்க்கை
உஷா மூத்த இந்தியக் காவல் சேவை அதிகாரி ரொமேஷ்சந்திர சினாய் (1925-1991) என்பவரை மணந்தார். இவரது அண்ணன் சுரேஷ் டி. ஜோஷி, 1960 மற்றும் 1970களில் ஜாம்நகரில் உள்ள குசராத்து ஆயுர்வேத கல்லூரியின் முதல்வராக இருந்தார். முன்னாள் சமஸ்தானமான ராஜ்கோட்டின் திவான் பாரிஸ்டர் சி. என். சினாயின் மருமகள் ஆவார். இவர் 2004ஆம் ஆண்டில் சீனாவின் ஷாங்காயில் இறந்தார். இவருக்கு மூன்று குழந்தைகள் இருந்தனர். இவர்களில் ஒருவர், சுஜான் ஆர். சினாய், மெக்சிகோவிற்கான இந்தியத் தூதராகச் செயல்பட்டவர். மேலும் இவருக்கு ஐந்து பேரக்குழந்தைகள் இருந்தனர்.

## மேற்கோள்கள்

பகுப்பு:2004 இறப்புகள்
பகுப்பு:1929 பிறப்புகள்
பகுப்பு:இந்தியப் பெண் கல்வியாளர்கள்
மோதி பள்ளிவாசல், போபால்

thumb| மோதி வள்ளிவாசலின் கிழக்கு வாசல்
**மோதி பள்ளிவாசல்** ( *Moti Masjid* ) என்பது இந்தியாவின் மத்திய பிரதேச மாநிலத்தில் உள்ள போபாலில் அமைந்துள்ள ஒரு பள்ளிவாசலாகும். இந்த பள்ளிவாசல் போபாலின் நவாப் சிக்கந்தர் பேகம் என்பவரால் ஆரம்பிக்கப்பட்டு அவருடைய மகள் ஷாஜகான் பேகம் காலத்தில் 1860இல் கட்டி முடிக்கப்பட்டது. இது புது தில்லி, ஜாமா பள்ளிவாசலின் பிரதியாகும். இதன் கட்டுமானத்தில் சிவப்பு மணற்கல் வெள்ளை பளிங்கு பயன்படுத்தப்பட்டது.

## மேற்கோள்கள்

பகுப்பு:பள்ளிவாசல்கள்
கணேஸ்வரம்

**கணேஸ்வரம்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தெல்லிப்பழை பிரதேச செயலாளர் பிரிவில் அமைந்துள்ளது. இது காங்கேசன்துறைக்குத் தென்மேற்கே சுமார் 7 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
வடமேற்கு சீனா

## பத்து இலட்சம் மக்கள் தொகைக்கு மேலுள்ள நகரங்கள்

**வடமேற்கு சீனா** (ஆங்கிலம்: *Northwestern China*, ) என்பது புள்ளியியல் அடிப்படையில் அமைந்துள்ள சீனப்பகுதிகளில் ஒன்றாகும். இதில் சீன அரசின் தன்னாட்சிப் பகுதிகளான சிஞ்சியாங்,  நின்ஷியா தன்னாட்சிப் பகுதி அடங்கியுள்ளன. மேலும், சீன அரசின் மாகாணங்களான சென்சி மாகாணம், கான்சு, கிங்ஹாய் மாகாணம் ஆகியனவும் உள்ளடங்கியுள்ளன. வடமேற்கு சீனாவின் பரப்பளவு 3,107,900 சதுர கிலோ மீட்டர்கள் (km2) ஆகும். இதன் தட்பவெப்பநிலை வருடம் முழுவதும் மிகவும் வேறுபட்டு (Continental climates) காணப்படுகிறது. இங்கு வாழும் மக்கள் சிறுபான்மைச் சமூகங்களாக இருந்தாலும், வேறுபட்டு காணப்படுகின்றனர். ஊய் மக்கள், உய்குர் மக்கள்,  திபெத்திய மக்கள் ஆகிய சிறுபான்மையினர் குறிப்பிடத்தக்கவர்களாகும்.

## இவற்றையும் காணவும்
* நடு சீனா
* தென்சீனா
* கிழக்கு சீனா
* வடமேற்கு சீனா
* தென்கிழக்கு சீனா
* தென்மேற்கு சீனா

## மேற்கோள்கள்

பகுப்பு:சீனாவின் பகுதிகள்
பூண்டு அழுத்தி

**பூண்டு அழுத்தி** அல்லது **பூண்டு நசுக்கி** (*garlic press*; *garlic crusher*) என்பது சமையலறை ஏனங்களில் ஒன்றாகும். இது  பூண்டுகளின் தோலைத் தானாகப் பிரித்தெடுத்து, எளிதில் நசுக்கி, பூண்டினைப் பயன்படுத்த உதவுகிறது. சுவீடன் நாட்டு கண்டுபிடிப்பாளரான கார்ல் சைசெட்டு (Karl Zysset, 1907–1988) இதனைக் கண்டறிந்தார். இதனை முதன்முதலாக இவரது நிறுவனம் (Zyliss) அறிமுகப்படுத்தியது.

## சிறப்புகள்
பூண்டின் தோலினை உரிக்கத் தேவையில்லை. கத்தியை விட பாதுகாப்பானது. சிறுவரும் இதனைப் பயன்படுத்தலாம். இக்கருவியின், சிறு சிறு துளைகள் வழியே தோலில்லாப் பூண்டு நசுங்கி வருவதால், நேரடியாக உணவில் பயன்படுத்த இயலுகிறது.

## மேற்கோள்கள்

பகுப்பு:கருவிகள்
மோர்ட்டன் கிராமம்

**மோர்ட்டன் கிராமம்** (ஆங்கிலம்; மலாய்: *Kampung Morten*; சீனம்: 甘榜莫登) என்பது மலேசியா, மத்திய மலாக்கா மாவட்டம், மலாக்கா மாநகர் மையத்தில் அமைந்துள்ள வரலாற்றுப் பாரம்பரிய மலாய் மக்களின் கிராமம் ஆகும்.

1920-ஆம் ஆண்டுகளில், மலாக்காவில் பணிபுரிந்த பிரித்தானிய நில ஆணையரான பிரடெரிக் ஜோசப் மோர்ட்டன் (*Frederick Joseph Morten*) என்பவரின் பெயர், இந்தக் கிராமத்திற்கும் பெயரிடப்பட்டு உள்ளது.

இந்தக் கிராமத்தை அமைப்பதில் பிரடெரிக் ஜோசப் மோர்ட்டனின் பங்கு சிறப்புக்குரியது. இந்த இடம் முதலில் ஒரு சதுப்பு நிலமாக இருந்தது. அவரின் அரிய முயற்சிகளினால் இந்த இடம் தற்போது மலேசியாவில் புகழ்பெற்ற சுற்றுலாத் தளங்களில் ஒன்றாகப் பரிணமித்து உள்ளது.

## பொது
இந்த சிறிய கிராமத்தைச் சுற்றி மலாக்கா ஆறு ஓடுகிறது. மலாக்கா ஆற்றுப்பயண படகுச் சவாரி (*Melaka River Cruise*) என்று அழைக்கப்படும் சுற்றுலா பயணத்தின் போது, படகு பயணம் செய்பவர்கள் இந்தக் கிராமத்தின் அழகைக் கண்டு இரசிக்கலாம்.

**கம்போங் மோர்ட்டன்** என்று மலாக்கா மக்களால் அழைக்கப்படும் மோர்ட்டன் கிராமம், தற்போது ஒரு வாழும் அருங்காட்சியகமாகக் கருதப்படுகிறது. அதன் குடியிருப்பாளர்களில் பெரும்பாலோர் இன்னும் பாரம்பரிய மலாய் வாழ்க்கை முறையை கடைப்பிடித்து வருகின்றனர்.

### மலாக்கா சுல்தானகத்தின் வரலாற்றுப் பின்னணி

இந்தக் கிராமத்தில் 200 மலாக்கா பாரம்பரிய வீடுகள் உள்ளன. இந்த வீடுகள் அவற்றின் தனித்துவமான கூரை, படிக்கட்டு, உள்துறை அலங்காரம் மற்றும் நிலப்பரப்பு ஆகியவற்றைக் கொண்டுள்ளன. இதன் சுற்றுப்புறச் சூழல் பழைய மலாக்கா சுல்தானகத்தின் வரலாற்றுப் பின்னணிகளை நினைவூட்டுகிறது.

1960; 1970-ஆம் ஆண்டுகளில் அமைதியான இடமாக இருந்த இந்தக் கிராமம், 1989-ஆம் ஆண்டு மலாக்காவின் பாரம்பரிய பாதுகாப்பு சட்டத்தின் கீழ் பாரம்பரிய கிராமமாக அறிவிக்கப்பட்டது. அதன் பின்னர் ஒரு சுற்றுலாத் தளமாக மாற்றப்பட்டது. தற்போது, 100-க்கும் மேற்பட்ட பாரம்பரிய மலாய் வீடுகள் உள்ளன.

## மேலும் காண்க
* மலாக்கா சுற்றுலா இடங்கள்
* மலாக்கா ஆறு

## மேற்கோள்கள்

## வெளி இணைப்புகள்
* Villa Sentosa, a Malay living-history museum depicting life in a wealthy early-20th-century home.

பகுப்பு:மலாக்காவின் கட்டிடங்களும் கட்டமைப்புகளும்
பகுப்பு:மலாக்காவில் உள்ள சுற்றுலா இடங்கள்
குத்சியா பேகம்

**குத்சியா பேகம்** ( *Qudsia Begum*; 1801 - 1881) 1819 ஆம் ஆண்டு முதல் 1837 ஆம் ஆண்டு தான் பதவி விலகும் வரை போபாலின் நவாப்பாக இருந்தார்  இவர் போபாலின் நவாப் கௌசு முகமது கானுக்கு பிறந்தார். 1817 இல், நாசர் முகமது கானை மணந்து, சிக்கந்தர் பேகம் என்ற மகளைப் பெற்றார். இவரது தந்தைக்கு பிறகு இவரின் கணவர் பதவியேற்றார். 1819 இல், குத்சியா பேகம் தனது கணவருக்குப் பிறகு போபாலின் ஆட்சியாளரானார். 1837 இல், இவர் தனது மருமகனுக்கு ஆதரவாக பதவி விலகினார். தனது மருமகன், மகள் மற்றும் பேத்தி ஆகியோரின் ஆட்சியின் போது போபாலில் மாநில விவகாரங்களில் தொடர்ந்து செல்வாக்கு செலுத்தினார்.

## மேற்கோள்கள்

பகுப்பு:இசுலாமியப் பேரரசர்கள்
பகுப்பு:19-ஆம் நூற்றாண்டு இந்திய அரசர்கள்
பகுப்பு:1881 இறப்புகள்
பகுப்பு:1801 பிறப்புகள்
பர்த்மார்க்

**பர்த்மார்க்** (*Birthmark*) என்பது 2024 இல் சிறீதரன் எழுத்து இயக்கத்தில் வெளிவந்த இந்தியத் தமிழ் பரபரப்பூட்டும் நாடகத் திரைப்படமாகும். இத்திரைப்படத்தில் சபீர் கல்லரக்கல், மிர்னா மேனன், போர்கோடி செந்தில் ஆகியோர் முக்கிய வேடங்களில் நடித்திருந்தனர். படத்தை சேப்பியன்ஸ் எண்டர்டெயின்மெண்ட் சார்பில் விக்ரம் சிறீதரனும் சிறீராம் சிவராமனும் தயாரித்தனர்.

## நடிகர்கள்
* டேனியலாக சபீர் கல்லரக்கல் 
* ஜெனிபர் கதாபாத்திரத்தில் மிர்னா மேனன்
* ஆசாவாக போர்கோடி செந்தில்
* செபாசுதியன் கதாபாத்திரத்தில் இந்திரசித்
* அமுலுவாக தீப்தி ஓரியண்டேலு
* குந்தவியாக பி. ஆர். வரலட்சுமி

## தயாரிப்பு
படத்தின் தலைப்புத் தோற்றம் சூன் 2023 இல் வெளியிடப்பட்டது 

## வரவேற்பு
*[[தி டைம்ஸ் ஆஃப் இந்தியா]]வின்* ரூபா இராதாகிருஷ்ணன் 5 இற்கு 3 என்று மதிப்பிட்டதுடன் "சபீர் கல்லரக்கல், மிர்னா ஆகியோர் முன்னணி கதாபாத்திரங்களாக அற்புதமானவர்கள் என்றும், நடக்கும் அனைத்தையும் விற்க தங்களால் முடிந்த அனைத்தையும் செய்கிறார்கள்" என்றும் குறிப்பிட்டார்.  விக்ரம் சிறீதரன் ஒரு வித்தியாசமான கதையுடன் படத்தை இயக்கியுள்ளார் என்று *[[மாலை மலர்]]* விமர்சகர் கூறினார். சினிமா எக்ஸ்பிரஸின் விமர்சகர் ஒருவர் "*பர்த்மார்க்* ஒரு ஈர்க்கக்கூடிய அமைப்புடன் நம் கவனத்தை ஈர்க்கிறது, ஆனால் ஒற்றைப்படை இயக்குநர் தேர்வுகள், தொனி சிக்கல்கள், பலவீனமான திரைக்கதை காரணமாக, திரைப்படம் பார்த்து நாம் உணர விரும்பும் பதற்றத்தை அரிதாகவே உணர்கிறோம்". என்று எழுதினார்.

## மேற்கோள்கள்

## வெளி இணைப்புகள்
* பர்த்மார்க் திரைப்படம்

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அமிர்தசரசு படைவீரர் குடியிருப்பு

**அமிர்தசரசு படைவீரர் குடியிருப்பு** (*Amritsar Cantonment*) இந்தியாவின் பஞ்சாப் மாநிலத்தில் உள்ள அமிர்தசரசு மாவட்டத்தில் உள்ளது.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  அமிர்தசரசு படைவீரர் குடியிருப்பு பகுதியில் 11,300 பேர் வாழ்ந்து வந்தனர். மக்கள் தொகையில் ஆண்கள் 63% ஆகவும், பெண்கள் 37% ஆகவும் இருந்தனர்.  அமிர்தசரசு படைவீரர் குடியிருப்புப் பகுதியின் சராசரி கல்வியறிவு விகிதம் 81% ஆக இருந்தது. இது தேசிய சராசரியான 59.5%  என்பதை விட அதிகமாகும். இதில் 66% ஆண்கள் மற்றும் 34% பெண்கள் கல்வியறிவு பெற்றிருந்தனர். மக்கள் தொகையில் 11% பேர் 6 வயதிற்குட்பட்ட குழந்தைகளாவர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இங்கு 10410 வாழ்ந்து வந்தனர். மக்கள் தொகையில் ஆண்கள் 6255 பேர் ஆண்களாகவும், 4155 பேர் பெண்கள் ஆகவும் இருந்தனர். இம்மக்கள் தொகையில் 13% பேர் 6 வயதிற்குட்பட்ட குழந்தைகளாவர்.

## மேற்கோள்கள்

பகுப்பு:பஞ்சாப்
பகுப்பு:அமிர்தசரஸ் மாவட்டம்
ஆசியான் அருங்காட்சியகம்

**ஆசியான் அருங்காட்சியகம்** (*Aşiyan Museum***-**) என்பது இசுதான்புல்லில் உள்ள பெசிக்டாசு மாவட்டத்தின் ஆசியான் சுற்றுப்புறத்தில் உள்ள பிரபல துருக்கியக் கவிஞர் டெவ்பிக் பிக்ரெட் (1867-1915) என்பவரின் வீடு ஆகும். இது 1906-இல் கட்டப்பட்டது. பின்னர் 1945-இல் ஓர் அருங்காட்சியகமாக மாற்றப்பட்டது. இந்த அருங்காட்சியகம் இசுதான்புல் பெருநகர நகராட்சிக்குச் சொந்தமானது.

## கட்டிடம்
டெவ்பிக் பிக்ரெட் 1906 முதல் 1915-இல் இறக்கும் வரை இந்த வீட்டில் வாழ்ந்தார். இசுதான்புல் நகரின் நகரத் தந்தையும் ஆளுநருமான லுட்ஃபி கர்தாரின் முன்முயற்சியுடன் இவரின் மனைவி நாசிமிடமிருந்து 1940ஆம் ஆண்டில் நகராட்சியால் இந்த கட்டிடம் கையகப்படுத்தப்பட்டது. மேலும் புதிய இலக்கிய அருங்காட்சியகம் ஓட்டோமான் துருக்கிசு என்ற பெயரில் அருங்காட்சியகமாக மாற்றப்பட்டது. இந்த அருங்காட்சியகம் 1945-இல் திறக்கப்பட்டது. ஆரம்பத்தில் ஐயுப் கல்லறையில் புதைக்கப்பட்ட டெவ்பிக் பிக்ரெட்டின் எச்சங்கள், பொசுபோரசின் விருப்பத்தின் காரணமாக இவர் மிகவும் விரும்பிய இவரது வீட்டின் முற்றத்திற்கு எடுத்துச் செல்லப்பட்ட பின்னர், 1961ஆம் ஆண்டில் காட்சிப்படுத்தப்பட்டது. இந்த அருங்காட்சியகம் ஆசியான் என மறுபெயரிடப்பட்டது.

டெவ்பிக் பிக்ரெட் வீட்டின் அமைப்பினை தானாகவே வடிவமைத்தார். மேலும் இவரது வீட்டிற்குப் பாரசீக மொழியில் "கூடு" என்று பொருள். பாரசீக மொழியில் "ஆசியான்" என்பது கூட்டினை குறிக்கும். ஒரு தோட்டத்திற்குள் மூன்று மாடி மர கட்டிடமாக இந்த அருங்காட்சியகம் உள்ளது.

## அருங்காட்சியகம்
thumb|ஆசியான் அருங்காட்சியகம், 2013
இந்த அருங்காட்சியகத்தின் தரைத் தளத்தில் நிர்வாக அலுவலகம் அமைந்துள்ளது. முதல் தளத்தில் அப்துல்ஹாக் ஹமித் தர்ஹான் (1851-1937) மற்றும் பெண் கவிஞர் நிகர் ஹனாம் (1856-1918) ஆகியோருக்காக ஒதுக்கப்பட்டுள்ளது. இவர்கள் "புதிய இலக்கிய இயக்கத்தின்" கவிஞர்கள் ஆவர். தனித்தனி அறைகளில், ஓவியங்கள், புகைப்படங்கள், புத்தகங்கள் மற்றும் இரு கவிஞர்களின் தனிப்பட்ட பொருட்களும் காட்சிக்கு வைக்கப்பட்டுள்ளன.

இரண்டாவது மாடியில், டெவ்பிக் பிக்ரெட்டின் வரவேற்பு மற்றும் படுக்கையறை அமைந்துள்ளது. இவரது தனிப்பட்ட பொருட்கள், இவரது எழுத்து மேசை, கை நாற்காலி, வரைபடங்கள் மற்றும் இவர் உருவாக்கிய ஓவியங்கள் காட்சிக்கு வைக்கப்பட்டுள்ளன. படுக்கையறையில், இவரது மரண முகமூடி காட்சிக்கு வைக்கப்பட்டுள்ளது. பிக்ரெட்டின் "சிஸ்" ( fog) என்ற கவிஷாஜதா உத்வேகத்து இவர் உருவாக்கிய அப்போதைய ஒட்டோமான் ஷாஜாதா அப்துல்மெசிட் (1868-1944)இன் ஓவியம் இந்த மாடியில் சுவரில் மாட்டப்பட்டுள்ளது.

ஆசியான் அருங்காட்சியகம் முழுமையாக மீட்டெடுக்கப்பட்டு, ₺ 1.128 மில்லியன் (சுமார் 640,000 அமெரிக்க டாலர்கள்) செலவில் ஒன்றரை ஆண்டு பணிகளுக்குப் பிறகு திசம்பர் 2012-இல் நகரத்தந்தை கதிர் டோப்பாசால் மீண்டும் திறக்கப்பட்டது.

மறுசீரமைப்பு மூலம், அசல் புகைப்படங்களுக்கு மெழுகு பூசப்பட்டும் தெவ்பிக் பிக்ரெட்டின் மெழுகு சிற்பமும் அருங்காட்சியகத்தில் சேர்க்கப்பட்டது.

## அனுமதி
அருங்காட்சியகம் திங்கட்கிழமை தவிர வாரநாட்களில் 09:00 முதல் 16 00 வரை திறந்திருக்கும். பார்வையாளர்களுக்கு அனுமதி இலவசம்.

## மேற்கோள்கள்

பகுப்பு:Coordinates on Wikidata
பகுப்பு:அருங்காட்சியகங்கள்
பாக்தாத் கஜா டோங்கா

**பாக்தாத் கஜா டோங்கா** (*Baghdad Gaja Donga*) டி. யோகானந்த் இயக்கிய 1968 தெலுங்கு மொழி முரட்டு நாயகத் திரைப்படமாகும். இத்திரைப்படத்தில் என். டி. ராமராவ் மற்றும் ஜெயலலிதா ஆகியோர் நடித்துள்ளனர், டி. வி. ராஜு இசையமைத்துள்ளார். பத்மா கௌரி பிக்சர்ஸ் பதாகையின் கீழ் பி. பத்மநாப ராவ் தயாரித்துள்ளார்.

## கதைக்களம்
இத்திரைப்படமானது, பாக்தாத்தில் இளவரசர் ஃபாரூக்கின் பிறந்தநாள் கொண்டாட்டங்கள் நடைபெற்று வரும் இடத்தில் தொடங்குகிறது. பாக்தாத்தின் சுல்தான் ஷம்சுதீன் கான் (மிக்கிலினேனி). இவரின் மனைவி பேகம் சாஹேப் (பண்டரிபாய்) ஆவர். இளவரசர் ஃபாரூக்கின் பிறந்தநாளில் - வசீர் ஹுசைன் (ரஜானாஸ்) நசரானாக்கள் என்ற பெயரில் அதிக வரி விதித்து மக்களைத் துன்புறுத்துவதை சுல்தான் அறிகிறார்.  ஒரு ஏழையைக் காப்பாற்ற முயற்சிக்கும்போது வசீரால் கொல்லப்பட்டார். பேகத்தை சிறையில் அடைத்து இளவரசரைக் கொல்லும் வைசியரின் சதி பலிக்காமல் போகிறது. தப்பியோடிய இளவரசன் ஃபகிர் தாதாவின் (முக்காமலா) தங்குமிடத்தில் அபுவாக (என். டி. இராமாராவ்) வளர்கிறான். அபுவும் அவனது நண்பன் அலியும் (பத்மநாபம்) பணக்காரர்களைக் கொள்ளையடித்து ஏழைகளுக்குப் பங்கிட்டுக் கொடுக்கும் கொள்ளையர்களாக வாழ்கிறார்கள். ஒருமுறை, அவர் பஸ்ரா சுல்தானின் அரண்மனைக்குள் ஊடுருவுகிறார், அங்கு அவர் இளவரசி நசீமை நன்கு அறிந்து கொள்கிறார். அதனுடன் சேர்ந்து, வசீர் நசீமை  இணைக்க சதி செய்கிறார். சுல்தானை தனது கற்பனைப் பரிசுகளால் கவர்ந்திழுக்கிறார், இருப்பினும் நசீரின் மகள் அவரை வெறுக்கிறார். அதே இரவில், அபு கைது செய்யப்படும்போது காலடி எடுத்து வைக்கிறார், வசீர் நசீமுடன் தனது நாட்டிற்கு வலுக்கட்டாயமாக செல்கிறார். தவிர, அலியின் உதவியுடன் தடைகளை உடைத்து பாக்தாத்தில் இறங்குகிறார். அங்கு அவர் தன்னை இளவரசராக அடையாளம் கண்டுகொள்கிறார். அபு இராச்சியத்தில் பல்துறை திருட்டுகளில் திறம்பட செயல்படுகிறார். மேலும், பாக்தாத்தின் திருடன் என்று விளம்பரப்படுத்தப்படுகிறார். இதே நேரத்தில், அலி ஒரு தெரு மந்திரவாதியைக் கேலி செய்கிறார், அவர் அபுவை  ஒரு குரங்காக மாற்றுகிறார், மேலும் அதை தண்ணீரில் நனைத்த பிறகு அதை மீட்டெடுப்பேன் என்று கூறுகிறார். வசீரின் கர்வம்கொண்ட மகன் சாதிக் என்பவரை அபு கண்டுபிடித்து அரண்மனையில் சிக்க வைக்கிறார். இப்போதைக்கு, பேகம் சாஹேபா இருக்கும் இடத்தைக் கண்டுபிடித்து அபு அவளை விடுவிக்கிறார், ஆனால் வீரர்கள் அவர்களைப் பிடிக்கிறார்கள். எனவே, வசீர் அபுவை பாலைவனத்தில் எறிந்து, குரங்கு அலியை கிணற்றுக்குள் வீசும்படி கட்டளையிடுகிறார், அவர்கள் அவ்வாறு செய்கிறார்கள். பின்னர், அலி குணமடைகிறார், பாலைவனத்தில் அபு ஒரு அரக்கனை விடுவிக்கிறார், அந்த அரக்கன் அவருக்கு ஒரு பறக்கும் கம்பளத்தை வழங்குகிறான். இதற்கிடையில், இப்ராஹிம் ஒரு கிளர்ச்சியை உருவாக்கி, பேகம் சாஹேபாவுடன் சேர்ந்து கோட்டையைத் தாக்கி, வசீரின் கொடூரமான வேடத்தை வெளிப்படுத்துகிறார். இறுதியாக, அபு வசீரை குத்தி கொலை செய்கிறார். இறுதியாக, அபு/ஃபரூக் பேரரசராக முடிசூட்டப்பட்டு, நசீமுடன் இணைவதுடன் படம் மகிழ்ச்சியுடன் முடிவடைகிறது.

## நடிகர்கள்
* ஃபரூக்/அபுவாக என். டி. ராமராவ்
* நசீமாக ஜெயலலிதா
* வசீர் ஹுசைனாக ராஜனாலா
* பஸ்ரா சுல்தானாக ரெலாங்கி
* அலி கதாபாத்திரத்தில் பத்மநாபம்
* அல்லு ராமலிங்கையா
* பாக்தாத் சுல்தானாக மிக்கிலினேனி
* இப்ராஹிமாக முக்கமாலா
* பேகன் சாஹேபாவாக பண்டாரி பாய்
* கீதாஞ்சலி
* நடனக் கலைஞராக விஜயலிலிதா

## மேற்கோள்கள்

பகுப்பு:1968 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
இரீட்டா சாகு

**இரீட்டா சாகு** (*Rita Sahu*) பிஜு ஜனதா தளத்தைச் சேர்ந்த இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் 24 அக்டோபர் 2019 அன்று பிஜேபூர் சட்டமன்றத் தொகுதியிலிருந்து ஒடிசா சட்டமன்ற உறுப்பினராகத் தேர்ந்தெடுக்கப்பட்டார். இவரின் கணவர் பிஜேப்பூரிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டுள்ளார். இவரின் கணவர் இந்திய தேசிய காங்கிரசு அரசியல்வாதி என்றாலும், இரீட்டா பிஜு ஜனதா தளம் அரசியல்வாதி ஆவார். கணவரின் மரணத்திற்குப் பிறகு சாகு 28 பிப்ரவரி 2018 அன்று நடைபெற்ற இடைத்தேர்தலில் பிஜேப்பூர் சட்டமன்ற உறுப்பினராகத் தேர்ந்தெடுக்கப்பட்டு 24 மே 2019 வரை பணியாற்றினார். 2019ஆம் ஆண்டு ஒடிசா சட்டமன்றத் தேர்தலில் பிஜேபூரிலிருந்து சட்டமன்ற உறுப்பினராகத் தேர்ந்தெடுக்கப்பட்ட நவீன் பட்நாயக் பதவி விலகிய பின் மீண்டும் பிஜேபூர் தொகுதியிலிருந்து 16வது ஒடிசா சட்டமன்றத்திற்கு இரீட்டா தேர்ந்தெடுக்கப்பட்டார். இரீட்டா சாகு இந்த இடைத்தேர்தலில் 97,990 வாக்குகள் வித்தியாசத்தில் வெற்றி பெற்றார். இது ஒடிசா சட்டப் பேரவைத் தேர்தல் வரலாற்றில் மிக அதிகம் என்பது குறிப்பிடத்தக்கது.

## பிறப்பும் குடும்பமும்
இரீட்டா சாகு சூன் 16, 1971-இல் பிறந்தார். இவரது தந்தையின் பெயர் லட்சுமி நாராயண் மகாராணா. இரீட்டா சுபால் சாகுவை மணந்தார். சுபால் ஒடிசா அரசியலில் இந்திய தேசிய காங்கிரசின் தீவிர தலைவராக இருந்தார். பிஜேபூர் சட்டமன்றத் தொகுதியிலிருந்து 13, 14 மற்றும் 15வது ஒடிசா சட்டமன்றத்தில் சட்டமன்ற உறுப்பினராகப் பணியாற்றினார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பாகல்பந்தி

thumb|இங்கு காட்டப்பட்டுள்ள ''பாகல்பந்தி'' மடிப்புகளுடன் கட்டப்பட்டது. பாகல்பந்தி என்ற சொல்லுக்கு "பக்கவாட்டில் கட்டப்பட்டிருப்பது" என்று பொருள்.
***பாகல்பந்தி*** அல்லது ***பரபந்தி*** அல்லது ***தௌரா*** என்பது ஒரு ஆண் மேல் ஆடை ஆகும். இது ஒரு பொதுவான சட்டை, இது பக்கவாட்டில் ஒரு நாடா போன்ற ஒன்றைக் கொண்டு பிணைக்கப்படுகிறது.  இது பாணியில் ஒரு இடுப்பு கோட்டினை ஒத்திருக்கிறது. இது முன்புறத்தில் ஒரு பரந்த பகுதியை கொண்டுள்ளது, இது மறுபுறம் ஒன்றுடன் ஒன்று இணைகிறது, இது இரட்டை மார்பக கோட் போன்றது, ஆடையை இணைக்க சரங்கள் இணைக்கப்பட்டுள்ளன.  பாகல்பந்தி என்பது இந்திய துணைக் கண்டத்தின் ஒரு இன உடையாகும், இந்த ஆடை இந்தி மண்டலம், குஜராத், மகாராட்டிரம், நேபாளம் மற்றும் பிற பகுதிகளுடன் தொடர்புடையது.

## சொற்பிறப்பியல்
*பாகல்பந்தி என்ற ([[இந்தி]]* பகல்பந்தி) (மராத்தி: பாராபந்தி) (நேபாளி: தௌரா) தௌரா என்பது ஒரு ஒருங்கிணைந்த பேச்சுவழக்கு சொல், பாகல் 'உடலின் பக்கத்தை' குறிக்கிறது மற்றும் பாண்டி அல்லது பாண்டி என்பது பட்டைகள் அல்லது 'கட்டுதல்' என்பதைக் குறிக்கிறது.

## பிராந்திய பாணிகள்
இந்தி மண்டலம், இராசத்தாதான் மற்றும் குசராத்து ஆகிய இடங்களில் இது வேட்டி, தலைப்பாகை ஆகியவற்றுடன் அணியப்படுகிறது. இப்பகுதியில் பாரம்பரிய ஆண் உடைகளில் இதுவும் ஒன்றாகும்.  இந்தி பேசும் மக்கள் வாழும் பகுதிகளில் வேட்டி தவிர, இது சுரிதார் அல்லது சல்வார் எனப்படும் இறுக்கமான பொருத்தப்பட்ட கால்சட்டைகளுடன் அணியப்படுகிறது.  மாற்றங்களுடன் கூடிய பெரும்பாலான பொதுவான பாரம்பரிய ஆடைகளைப் போலவே இது இன்று பெண்களிடையே பிரபலமான பாணியாக மாறியுள்ளது.

சிக்கிம் மற்றும் டார்ஜிலிங் பிராந்தியங்களில் இது "*தௌரா*" என்று அழைக்கப்படுகிறது  இது  அணியப்படுகிறது. இது குசராத்தில் சுருவால் என்றழைக்கப்படும் இறுக்கமான பொருத்தப்பட்ட கால்சட்டைகளுடன் பயன்படுத்தப்படுகிறது.

பாகல்பந்தி என்பது கிழக்கு மற்றும் வடகிழக்கு பிராந்தியங்களில், குறிப்பாக வங்காளம், ஒடிசா, அசாம் மற்றும் மணிப்பூரில் வகைப்படுத்தப்படும் ஒரு ஆடை பாணியாகும்  

## மேலும் காண்க
அங்கர்கா

## மேற்கோள்கள்

பகுப்பு:இந்திய உடைகள்
சாரதா புரியாநாயக்

**சாரதா புரியாநாயக்** (*Sharada Puryanaik*-பிறப்பு 1971) கருநாடகாவைச் சேர்ந்த இந்திய அரசியல்வாதி ஆவார். இவர் 2023 கருநாடக சட்டப்பேரவைத் தேர்தலில் சிமோகா ஊரகம் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இந்தத் தொகுதி பட்டியல் சாதி உறுப்பினர்களுக்காக ஒதுக்கப்பட்ட தொகுதி ஆகும். இவர் ஜனதா தளம் (சமயச்சார்பற்ற)  கட்சியின் சார்பில் போட்டியிட்டு வெற்றி பெற்றார். பாஜக கேபி அசோக் நாயக்கை 15,142 வாக்குகள் வித்தியாசத்தில் தோற்கடித்தார். 2018ஆம் ஆண்டில் இவர் அசோக் நாயக்கிடம் 3777 என்ற குறுகிய வித்தியாசத்தில் தோல்வியடைந்து குறிப்பிடத்தக்கது.

சூலை 2023-இல், இவர் சபையில் சட்டமன்றக் கட்சித் துணைத் தலைவராகத் தேர்ந்தெடுக்கப்பட்டார். சட்டமன்றக் கட்சித் தலைவராக எச். டி. குமாரசாமி இருந்தார். இப்பதவிக்கு ஒரு பெண்ணை ஜனதா தளம் (சமயச்சார்பற்ற) கட்சி தேர்ந்தெடுப்பது இதுவே முதல் முறையாகும்.

முன்னதாக மே 2023-இல், தேர்தல் ஆணையத்தின் பறக்கும் படை அளித்த புகாரைத் தொடர்ந்து, தேர்தல் பிரச்சாரத்தில் குழந்தைகளைப் பயன்படுத்தியதாகக் கூறி கும்சி காவல்துறையினர் இவர் மீது வழக்குப் பதிவு செய்தனர்.

## மேற்கோள்கள்

பகுப்பு:1971 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
விமலாபாய் தேஷ்முக்

**விமலாபாய் ஜெகதேவராவ் தேஷ்முக்** என்று அழைக்கப்படும் **விமலாபாய் தேஷ்முக்** (*Vimalabai Deshmukh*) ஓர் இந்திய அரசியல்வாதி ஆவார். இவர் கருநாடக அரசாங்கத்தில் முன்னாள் பெண்கள் மற்றும் குழந்தைகள் நலத்துறை அமைச்சராக இருந்தார். 1994ஆம் ஆண்டில் கருநாடகா சட்டமன்றத்தில் பீஜப்பூர் மாவட்டத்தில் உள்ள முட்டேபிகால் தொகுதியிலிருந்து கருநாடகச் சட்டமன்றத்திற்குச் சட்டமன்ற உறுப்பினராகத் தேர்ந்தெடுக்கப்பட்டார்.

## இளமை
விமலாபாய் அப்போதைய பம்பாய் மாநிலத்தின் பெல்காம் மாவட்டத்தில் உள்ள சம்ப்கான் வட்டத்தில் முர்கோட் கிராமத்தில் (இப்போது கர்நாடகா பெல்காம் மாவட்டத்தின் பைலோங்கல் வட்டம்) சோமாசேகர் தேசாய் மற்றும் சாந்தாபாய் ஆகியோருக்கு மகளாகப் பிறந்தார். 1966ஆம்  ஆண்டில் சிறீ முரகோடா சிக்ஷனா சமிதி உயர்நிலைப் பள்ளியில் உயர்நிலைக் கல்வியினை முடித்தார். இவர் ஜ. கே. தேவராவ் சங்கனபசப்பா தேஷ்முக்கை மணந்தார். இவர் 1978,1983 மற்றும் 1985ஆம் ஆண்டுகளில் கருநாடகா பீஜப்பூர் மாவட்டத்தில் உள்ள முட்டேபிகால் சட்டமன்றத் தொகுதியிலிருந்து கருநாடகச் சட்டமன்றத்திற்குச் சட்டமன்ற உறுப்பினராகத் தேர்ந்தெடுக்கப்பட்டார். இவரது ஒரே மகள் நந்தினி தேஷ்முக் மகாராட்டிரா சட்டமன்றத்தின் முன்னாள் சட்டமன்ற உறுப்பினராக இருந்த நிலேஷ் தேஷ்முக் மணந்தார். 2009ஆம் ஆண்டு யவத்மால் தொகுதியில் போட்டியிட்டு வெற்றி பெற்ற நிலேஷ் தேஷ்முக், 2013ஆம் ஆண்டு கொல்லப்பட்டார். தேஷ்முக் 2013-இல் தனது கணவரின் மரணத்திற்குப் பிறகு நடத்தப்பட்ட இடைத்தேர்தல்களில் யாவத்மால் தொகுதியில் வெற்றி பெற்றார்.

## அரசியல்
விமலாபாய் 1994ஆம் ஆண்டு நடைபெற்ற கருநாடகச் சட்டமன்றத் தேர்தலில் முட்டேபிஹால் சட்டமன்றத் தொகுதியில் போட்டியிட்டு, சட்டமன்ற உறுப்பினர் ஆனார். இவர் தனது நெருங்கிய போட்டியாளரான சி. எஸ். நடகௌடா தோற்கடித்தார்., பின்னர் 1998ஆம் ஆண்டில் ஜே. எச். படேல் அமைச்சரவையில் பெண்கள் மற்றும் குழந்தைகள் நலத்துறை அமைச்சராகப் பொறுப்பேற்றார். அமைச்சர் பி. டி. லலிதா நாயக் மகன் விசுவஜித், பெங்களூரில் உள்ள பி. ஆர். அம்பேத்கர் மருத்துவக் கல்லூரியில் அம்பேத்கரின் சிலையைச் சேதப்படுத்தியதாகக் குற்றம் சாட்டப்பட்டதன் காரணமாக இவர் 1999 வரை வரை பதவியிலிருந்தார். பின்னர் இவர் ஐக்கிய ஜனதா தளம் கட்சியில் சேர்ந்தார். 1999ஆம் ஆண்டு நடைபெற்ற தேர்தலில் முத்தேபிகாலா சட்டமன்றத் தொகுதியில் போட்டியிட்டுத் தோல்வியடைந்தார். இவர் தனது பாரம்பரிய முத்தேபிகாலா தொகுதியிலிருந்து 2004 மற்றும் 2008ஆம் ஆண்டுகளில் போட்டியிட ஜனதா தளம் (சமயச்சார்பற்ற)  கட்சியில் சேர்ந்தார். ஆனால் மீண்டும் சட்டமன்ற உறுப்பினராக வெற்றி பெற முடியவில்லை. பி. எஸ். எடியூரப்பா இவரைச் சமயச்சார்பற்ற ஜனதா தளம் கட்சியில் சேர அழைப்பு விடுத்தார். இவருக்கு 2013 தேர்தலின் போது கருநாடக சனதா கட்சி சார்பில் போட்டியிட அனுமதி மறுக்கப்பட்ட நிலையில் மீண்டும் முட்டேபிகாலா தொகுதியில் தோல்வியடைந்தார்.

## இறப்பு
தனது மூன்று மகள்களுடன் வாழ்ந்து வந்த இவர் நீண்டகால நோய்வாய்ப்பட்ட பிறகு, இவர் தனது பிஜாப்பூர் இல்லத்தில் 22 சூலை 2018 அன்று இறந்தார்.

## மேற்கோள்கள்

பகுப்பு:பிஜாப்பூர் மாவட்ட மக்கள்
பகுப்பு:2018 இறப்புகள்
பகுப்பு:1949 பிறப்புகள்
பகுப்பு:கர்நாடக அரசியல்வாதிகள்
லதா மல்லிகார்ஜுன்

**லதா மல்லிகார்ஜுன்** (*Latha Mallikarjun*-பிறப்பு 1966) கருநாடகம் மாநிலத்தினைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் விஜயநகர மாவட்டத்தில் உள்ள அரப்பனஹள்ளி சட்டமன்றத் தொகுதியினைப் பிரதிநிதித்துவப்படுத்தும் 2023 கர்நாடகச் சட்டமன்ற உறுப்பினராக உள்ளார். இவர் சுயேச்சையாகப் போட்டியிட்டு வென்றார்.

## பின்னணி
மூத்த ஜனதா கட்சியின் தலைவரும், காங்கிரசு தலைவரும், முன்னாள் துணை முதல்வருமான மறைந்த எம். பி. பிரகாசின் மகள் மல்லிகார்ஜுன் ஆவார். இவர் பாஜகவின் ஜி. கருணாகர ரெட்டியை 13,845 வாக்குகள் வித்தியாசத்தில் தோற்கடித்தார். இவரது தந்தையின் மரணத்திற்குப் பிறகு, இவரது சகோதரர் மற்றும் மூன்று சகோதரிகளும் அரசியலில் சேர்ந்தனர். இந்திய தேசிய காங்கிரசில் இணைந்த இவரது சகோதரர் எம். பி. இரவீந்திரரும் 2018இல் இவரது இரண்டு சகோதரிகள் எம். பி. லதா மற்றும் எம். பி. வீணா ஆகியோர் காங்கிரசில் இருக்கும்போது, இவரது மற்றொரு சகோதரி எம். பி. சுமா பாஜகவில் இணைந்தார். இந்திய தேசிய காங்கிரசு கட்சி இவருக்கு போட்டியிட அனுமதி மறுத்ததால் சுயேச்சையாகப் போட்டியிட்டார். ஆனால் தேர்தல் வெற்றிக்குப் பிறகு, புதிதாகத் தேர்ந்தெடுக்கப்பட்ட காங்கிரசு அரசுக்குத் தனது ஆதரவளித்தார்.

## மேற்கோள்கள்

பகுப்பு:1966 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
கரேம்மா நாயக்

**கரேம்மா நாயக்** (*Karemma Nayak*) கருநாடகாவை சேர்ந்த இந்திய அரசியல்வாதி ஆவார். இவர் 2023ஆம் ஆண்டு நடைபெற்ற கருநாடகச் சட்டமன்றத் தேர்தலில் வெற்றி பெற்றதன் மூலம் முதல் முறையாகச் சட்டமன்ற உறுப்பினராக உள்ளார். இவர் ராய்ச்சூர் மாவட்டத்தில் உள்ள தேவதுர்கா சட்டமன்றத் தொகுதியினைப் பிரதிநிதித்துவப்படுத்துகிறார். இவர் ஜனதா தளம் (சமயச்சார்பற்ற) கட்சி சார்பில் போட்டியிட்டு வெற்றி பெற்றார். இவர் முன்னாள் அமைச்சர் கே. சிவநாகவுடா நாயக்கை தோற்கடித்தார்.

## பின்னணி
ராய்ச்சூர் மாவட்டத்தில் விவசாயக் குடும்பத்தைச் சேர்ந்தவர் கரேம்மா. இவர் ஐதராபாத்து-கருநாடகா பகுதியில் ஊட்டச்சத்துக் குறைபாடு மற்றும் நில ஆக்கிரமிப்பாளர்களுக்கு எதிராகப் போராடி வருகிறார். இவர் நில மாபியாவின் அச்சுறுத்தல்களை எதிர்கொண்டுள்ளார். இவர் பல பொய் வழக்குகளில் சிக்கியதாகக் கூறப்படுகிறது. 2005ல் முஸ்தூர் கிராமப் பஞ்சாயத்துத் தலைவராக இருந்துள்ளார்.

2023 செப்டம்பரில், பாஜகவிற்கு ஜனதா தள ஆதரவை எதிர்த்தார். சூன் 2023-இல், ராய்ச்சூர் மாவட்டத்தில் உள்ள பந்தேகுட் தாண்டாவில் ஒரு கும்பலால் இவர் தாக்கப்பட்டதாகக் கூறப்படுகிறது.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
ஜூன் மாலியா

**ஜூன் மாலியா** (*June Malia*)(அல்லது **ஜூன் மல்லையா**) ஓர் இந்திய நடிகை ஆவார். இவர் முக்கியமாக பெங்காலி சினிமா மற்றும் தொலைக்காட்சியில் பணியாற்றுகிறார். ஒரு பரோபகாராகவும் மேற்கு வங்க மகளிர் ஆணையத்தின் உறுப்பினராகவும் உள்ளார். 2021ஆம் ஆண்டில், இவர் மேதினிபூர் சட்டமன்றத் தொகுதியிலிருந்து மேற்கு வங்கச் சட்டமன்ற உறுப்பினராகத் தேர்ந்தெடுக்கப்பட்டார். இவரின் மகள் சிவாங்கினி மாலியா வடிவழகி ஆவார்.

## திரைப்படவியல்
* *லத்தி* (1996)
* *ஹோதட் பிரிஷ்டி* (1998)
* *போர் கோன்* (2002)
* *நில் நிர்ஜனே* (2003)
* *அமர் மேயர் ஷபத்* (2003)
* *தி பாங் கனெக்ஷன்* (2006)
* *ஷிகார்* (2006)
* *போடோக்ஹெப்* (2007)
* *காதல் பாடல்கள்* (2008)
* *ரக்தமுகி நீலா - ஒரு கொலை மர்மம்* (2008)
* *பிரேம் பிப்ரத்* (2012)
* *ஹதத் விஷோன் வாலோ லக்சே* (2012)
* *சப்தன் பஞ்ச ஆச்சே* (2012)
* *தீன் யாரி கதா* (2012)
* *ஒபிசோபிடோ நைட்டி* (2014)
* *எபார் ஷபோர்* (2015)
* *ஹர் ஹர் பியோம்கேஷ்* (2015)
* *ஏக்லா சலோ* (2015)
* *சுல்பிகார்* (2016)
* *ரொமான்டிக் நோய்* (2016)
* *மேரி பியாரி பிந்து* (2017)
* *போரோபாஷினி* (2017)
* *சுவெட்டர்* (2019)
* *மிடின் மஷி* (2019)
* *கிஷ்மிஷ்* (2022)
* *கேலா ஜோகோன்* (2022)

### ஆவணப்படம்

* * Out in India: A Family's Journey* (2008)

## வலைத் தொடர்கள்/குறும்படங்கள்

* *[https://www.addatimes.com/show/virgin-mohito/ விர்ஜின் மொஹிடோ (2018)]*  ( அடாடைம்ஸ் )
* *கர்கட் ரோக்* *(2020)*  (ஜீ5 )
* *ஸ்ரீகாண்டோ (2022)*  (ஹோய்ச்சோய்)
* *அபார் ப்ரோலாய் (2023)* (ஜீ5) இந்திராணியாக

## தொலைக்காட்சி

* *தீதி எண். 1*
* *தியாத்தேரிகா*
* *ஷிரின்ரா* (தொலைப்படம்)
* *பாபுஷோனா* (நகைச்சுவை நிகழ்ச்சி)
* *டான்ஸ் பங்களா டான்ஸ்* (நடன நிகழ்ச்சி)
* *கச்சர் மனுஷ்*
* *பெஹுலா*
* *ரேஷம் ஜாபி*
* *சோப் சோரிட்ரோ கல்போனிக்*
* *சஞ்சேர் பாடி*
* *காந்தச்சோரா*

## மேற்கோள்கள்

## வெளி இணைப்புகள்

* 

பகுப்பு:இந்திய நடிகர்-அரசியல்வாதிகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:இந்தியத் தொலைக்காட்சி நடிகைகள்
பகுப்பு:வங்காளத் திரைப்பட நடிகைகள்
பகுப்பு:1970 பிறப்புகள்
பகுப்பு:வாழும் மக்கள்
கிளினசு லோடோய்டேசு

**கிளினசு லோடோய்டேசு** (தாவரவியல் பெயர்: *Glinus lotoides*, *damascisa; lotus sweetjuice*) என்பது  மொல்லுகினேசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், பதினொரு பேரினங்கள்  வகைப்படுத்தப்பட்டுள்ளன. அதிலுள்ள “கிளினசு” என்ற பேரினத்தில், மொத்தம் பத்து இனங்கள் உள்ளன. அதில் ஒரு இனமான இத்தாவரம் குறித்த முதல் ஆவணக்குறிப்பு, 1753 ஆம் ஆண்டு வெளிவந்துள்ளதாக கியூ தாவரவியல் ஆய்வகம் தெரிவிக்கிறது. இத்தாவரத்தின் இயற்கைப் பரவலிடம் என்பது, பழைய உலகத்தின்  வெப்ப வலய, அயன அயல் மண்டல நிலப்பகுதிகள் ஆகும். இவ்வினம் பெரும்பான்மையாக அயன அயல் மண்டல நீர் நிலைகளில் காணப்படும், வருடம் முழுவதும் வளரும் நீர் வாழ்த் தாவரங்கள் என்ற வளரியல்பைப் பெற்றிருக்கிறது. இது 30 முதல் 35 செண்டிமீட்டர் வரை வளரக்கூடியது. இது நீரிழிவு நோய் குறித்த ஆய்வில் பயன்படுகிறது.

## மேற்கோள்கள்

பகுப்பு:தாவரவியல் பெயருடையக் கட்டுரைகள்
பகுப்பு:பூக்கும் தாவரங்கள்
பகுப்பு:கீரைகள்
வில்லியம் ஆக்ட்ரெட்

**வில்லியம் ஆக்ட்ரெட்**(*William Oughtred*) என்பார்  1574 ஆம் ஆண்டு மார்ச் 5 ஆம் நாள் முதல் 1660 ஆம் ஆண்டு சூன் மாதம் 30 ஆம் நாள் வரை வாழ்ந்தார்.  இவர்  ஒரு ஆங்கிலக் கணிதவியலாளர் ஆவார்.இவர்  இங்கிலாந்தின்  கிறித்தவக் கோயிலைச் சேர்த்த மதகுருவும்  ஆவார்...ஜான் நேப்பியர் மடக்கைகளை கண்டுபிடித்த பிறகு எட்மண்ட் குண்டர் என்பார் நழுவு சட்டம் அல்லது ஊர்வு அளவுகோல் என்பதைஅடிப்படையாகக் கொண்ட மடக்கை அளவுகோல்களை (கோடுகள் அல்லது விதிகள்) உருவாக்கிய பிறகு, நேரடியாகப் பெருக்குதல் மற்றும் வகுத்தல் ஆகியவற்றைச் செய்வதற்கு இதுபோன்ற இரண்டு அளவுகோல்களை ஒன்றன்பின் ஒன்றாக சறுக்கி முதன் முதலாக பயன்படுத்தியவர் ஆக்ட்ரெட் ஆவார்.  .. இவர் 1622 ஆம் ஆண்டு நழுவு சட்டம் கண்டுபிடித்த பெருமைக்குரியவர் ஆவார். இவர் பெருக்கல் குறியீடான"×" குறியீட்டையும் sine மற்றும் cosine செயல்பாடுகளுக்கு "sin" மற்றும் "cos" என்ற சுருக்கங்களையும் அறிமுகப்படுத்தியவர் ஆவார்.

## கல்வி
பெஞ்சமின் ஆக்ட்ரெட்டின் மகனாக, வில்லியம் ஆக்ட்ரெட்  1574/75 ஆம் ஆண்டு மார்ச் மாதம் 5 ஆம் நாள் 
பெர்க்ஷயர் எனும் ஊரில் பிறந்தா. இவர் ஈடன் கல்லூரியில் கல்வி பயின்றார். அங்கு அவரது தந்தை, ஒரு எழுத்தாற்றல்-ஆசானாக இவருடைய ஆசிரியர்களில் ஒருவராக இருந்தார்..  வில்லியம் ஆக்ட்ரெட் கணிதத்தில் பேரார்வம் கொண்டிருந்தார். இவர் மற்றவர்கள் தூங்கும் போது கூட கற்றுக் கொள்வதற்காக அடிக்கடி விழித்திருப்பார்... பின்னர் இவர் கேம்பிரிட்ஜ் கிங்ஸ் கல்லூரியில் பயின்றார். அங்கு இவர் 1596/97 ஆம் ஆண்டில் இளங்கலை பட்டமும் 1600 ஆம் ஆண்டில் முதுகலை பட்டத்தையும் பெற்றார், 1595 ஆம் ஆண்டு முதல் 1603 ஆம் ஆண்டு வரை கல்லூரியில் ஆய்வு உதவித்தொகைப் பெற்றார்..இவர் 1600 ஆம் ஆண்டில் லோஸ்லி பூங்காவின் சர் வில்லியம் மோருக்கு லத்தீன் மொழியில் இறுதி சடங்கு ஒன்றை இயற்றினார்.

## மேற்கோள்கள்

பகுப்பு:ஆங்கிலேயக் கண்டுபிடிப்பாளர்கள்
பகுப்பு:கணிதவியலாளர்கள்
கடோலினியம்(III) செலீனேட்டு

**கடோலினியம்(III) செலீனேட்டு** (*Gadolinium(III) selenate*)  என்பது Gd2(SeO4)3  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமச் சேர்மம் ஆகும். இது நீரேற்றாகவும் எண்ணீரேற்றாகவும் காணப்படுகிறது. எண்ணீரேற்றை 130 பாகை செல்சியசு வெப்பநிலைக்கு சூடேற்றினால் நீரிலியாக மாறும். 

## தயாரிப்பு
கடோலினியம்(III) ஆக்சைடையும்  செலீனிக் அமிலக் கரைசலையும் ஒன்றாகச் சேர்த்து வினைபுரியச் செய்தால் கடோலினியம்(III) செலீனேட்டு படிகமாகும். 

::Gd2O3 + 3 H2SeO4 → Gd2(SeO4)3 + 3 H2O

## மேற்கோள்கள்

பகுப்பு:கடோலினியம் சேர்மங்கள்
பகுப்பு:செலீனேட்டுகள்